भास्कर संवाददाता| गुना
भास्कर संवाददाता| गुना
सीएम हेल्पलाइन 181 की जगह गांव में ही शिकायतों का निपटारा होना चाहिए। ऑनलाइन शिकायत दर्ज की जाती है और भोपाल में बैठे-बैठे अधिकारी इसका निराकरण भी कर देते हैं। क्या हम अपनी शिकायत यहीं दर्ज नहीं कर सकते हैं। ऐसी व्यवस्था होनी चाहिए। भाजपा विधायक पन्नालाल शाक्य ने सुशासन दिवस पर सीएम हेल्पलाइन व्यवस्था पर ही सवाल खड़े कर दिए। उन्होंने कहा ही सही सुशासन तभी है जब हम सुशासन में रहें।
जिला पंचायत सभागार में सुशासन दिवस पर कार्यक्रम आयोजित किया गया था। इस दौरान जिला पंचायत सीईओ कैलाश वानखेड़े ने सुशासन की शपथ दिलाई और कहा कि जिला प्रशासन द्वारा जिले में सुशासन के अनुरूप कार्य किए जाते रहेंगे। अपर कलेक्टर नियाज अहमद खान ने कहा कि गुना जिला सहित प्रदेश में सरकार और आम आदमी के बीच सेतु कायम है जो सुशासन की दृष्टि से महत्वपूर्ण है। इस दौरान भाजपा जिला अध्यक्ष हरिसिंह यादव, एसडीएम बीडी द्विवेदी, जनसंपर्क विभाग के उप संचालक डॉ.अशोक कुमार तिवारी, प्राचार्य रमेश पांडे ने भी विचार व्यक्त किए। लोकसेवा प्रबंधक पीसी जैन ने कहा कि लोक सेवा प्रदाय गारंटी अधिनियम के तहत जिले में 23 विभागों द्वारा 163 सेवाओं के प्रदाय करने की गारंटी दी है।
अटल जी ने सब किया तुमने क्या किया
कार्यशाला में वक्ताओं द्वारा पूर्व प्रधानमंत्री अटल बिहारी वाजपेयी के व्यक्तित्व पर प्रकाश डाला जा रहा था। विधायक पन्नालाल शाक्य जब मंच पर आए तो उन्होंने कहा सभी लोग कह रहे हैं कि अटलजी ने यह किया, उन्होंने वो किया। अटल जी ने तो सब कुछ किया, लेकिन आपने क्या किया। फिर विधायक बोले कि पटवारियों की कमी है। एक पटवारी को 10-10 हलकों का प्रभार दे रखा है।
सुशासन शिविर में शपथ लेते जिला अधिकारी और जनप्रतिनिधि।
सीएम हेल्पलाइन नं. 181 की जगह गांवों में सुलझें शिकायतें
bho_Deva bho_Deva hin_Deva hin_Deva hin_Deva hin_Deva hin_Deva hin_Deva